ΓΡΑΠΤΗ ΕΡΩΤΗΣΗ E-1977/02

υποβολή: John Cushnahan (PPE-DE) προς την Επιτροπή

(8 Ιουλίου 2002)

Θέμα: Ανισότητες τιμών

Γνωρίζει η Επιτροπή ότι σύμφωνα με μια μελέτη που διεξήχθη από το Retail Intelligence οι καταναλωτές στη Δημοκρατία της Ιρλανδίας πληρώνουν περισσότερο για τα είδη παντοπωλείου σε σχέση με άλλα ευρωπαϊκά κράτη·

Ένα καλάθι 40 ειδών τροφίμων και ποτών κοστίζουν στη Δημοκρατία της Ιρλανδίας 296,31 ευρώ, σε σχέση με 232,82 στο Σαν Τροπέζ στη νότιο Γαλλία. Ως εκ τούτου οι ιρλανδοί καταναλωτές πληρώνουν 27 % περισσότερο για τα ίδια προϊόντα.

Μπορεί η Επιτροπή να ερευνήσει γιατίφίστανται παρόμοιες ανισότητες και τί μέτρα προτίθεται να λάβει η Επιτροπή για να εξασφαλίσει ότι οι ιρλανδοί καταναλωτές δεν θα πληρώνουν ιδιαίτεραψηλές τιμές·

Απάντηση του κ. Solbes Mira εξ ονόματος της Επιτροπής

(16 Σεπτεμβρίου 2002)

Σύμφωνα με τα προκαταρκτικά στοιχεία της Eurostat για την ισοτιμία αγοραστικής δύναμης (ΙΑΔ) για το έτος 2000, που πρόκειται σύντομα να δημοσιευθούν, η Ιρλανδία ευρίσκεται στο μέσο όρο και είναι μόνο κατά 6 % περίπου ακριβότερη από τη Γαλλία (τελικές ιδιωτικές καταναλωτικές δαπάνες).

Για τα τρόφιμα και τα μη οινοπνευματώδη ποτά η διαφορά τιμών είναι 3 % (πιο ακριβή η Ιρλανδία).

Η διαφορά μεταξύ αυτού του ποσοστού και του ποσοστού 23 % της έκθεσης του Retail Intelligence στην οποία αναφέρεται ο αξιότιμος βουλευτής οφείλεται στον τρόπο με τον οποίο πραγματοποιήθηκε η εν λόγω έρευνα.

Η Εurostat, με τηνποστήριξη της Κεντρικής Στατιστικής Υπηρεσίας της Ιρλανδίας, ανέλυσε την έκθεση του Retail Intelligence και έχει τις ακόλουθες επιφυλάξεις:

1. Οι τιμές συγκεντρώθηκαν μόνο στο Δουβλίνο και στο St. Tropez. Οι τόποι αυτοί δεν μπορούν να θεωρηθούν αντιπροσωπευτικοί των δύο χωρών.

2. Οι τιμές συγκεντρώθηκαν μόνο σε ένα κατάστημα λιανικής πώλησης σε κάθε χώρα. Η συγκέντρωση τιμών, εντούτοις, πρέπει να πραγματοποιείται σε αντιπροσωπευτικό δείγμα όλων των καταστημάτων λιανικής πώλησης.

3. Το καλάθι των 40 προϊόντων είναι πολύ μικρό για να αντιπροσωπεύει το σύνολο των ιδιωτικών καταναλωτικών δαπανών των νοικοκυριών μιας χώρας. Το συγκρίσιμο και αντιπροσωπευτικό καλάθι που χρησιμοποιείται στα επίσημα στοιχεία που συντονίζονται από την Eurostat περιλαμβάνει πάνω από 500 τρόφιμα και ποτά. Επιπλέον, η στάθμιση στο καλάθι που επιλέχθηκε από το Retail Intelligence είναι μη αντιπροσωπευτική των ιρλανδικών καταναλωτικών προτύπων. Για παράδειγμα, το 41 % περίπου των δαπανών που περιλαμβάνονται στο καλάθι αφορά τρόφιμα και μη οινοπνευματώδη ποτά και το 44 % περίπου οινοπνευματώδη ποτά. Οι πραγματικές δαπάνες των νοικοκυριών στην Ιρλανδία για τις κατηγορίες αυτές είναι περίπου 14 % και 3 % αντίστοιχα.

Σε γενικές γραμμές, όταν συγκρίνονται μεμονωμένα είδη σε συγκεκριμένο κατάστημα, οι τοπικές συνθήκες ζήτησης και προσφοράς μπορεί να οδηγήσουν σε μεγάλες διαφορές τιμών μεταξύ χωρών και, ορισμένες φορές, ακόμα και στο εσωτερικό των χωρών. Εντούτοις, όταν συγκρίνεται ένα μεγαλύτερο καλάθι και λαμβάνονταιπόψη τα τοπικά πρότυπα δαπανών, οι διαφορές τιμών μεταξύ χωρών είναι συνήθως πολύ μικρότερες.

4. Τοψηλό μερίδιο των αλκοολούχων ποτών στο καλάθι — περίπου 15 φορέςψηλότερο από τις δαπάνες του μέσου νοικοκυριού στην Ιρλανδία — είναι ο κύριος λόγος για τηνπερβολική διαφορά τιμών μεταξύ Γαλλίας και Ιρλανδίας, δεδομένου ότι τα αλκοολούχα ποτά είναι αρκετά ακριβότερα στην Ιρλανδία απ' ό,τι στη Γαλλία, εξ αιτίας κυρίως των διαφορετικών φόρων και δασμών.

Η διαφορά τιμών μεταξύ της Ιρλανδίας και της Γαλλίας που προκύπτει από τα στοιχεία της Eurostat για την ΙΑΔ τεκμηριώθηκε από δοκιμαστικό σχέδιο που πραγματοποιήθηκε πέρσι χρησιμοποιώντας ηλεκτρονικά δεδομένα από supermarkets για τη σύγκριση τιμών μεμονωμένων εμπορικών σημάτων μεταξύ χωρών. Αν και αυτή η μελέτη δεν εξασφαλίζει την αντιπροσωπευτικότητα του συγκρινόμενου καλαθιού, παρέχει πολύψηλό βαθμό συγκρισιμότητας, καθόσον εστιάζει σε γνωστά διεθνή εμπορικά σήματα που διατίθενται σε όλη την Ένωση. Πληροφορίες από τη μελέτη αυτή έχουν δημοσιευθεί στην έκδοση Consumers in Europe της Eurostat και στον Πίνακα επιδόσεων της εσωτερικής αγοράς αριθ. 10.